Diari Oficial de la Generalitat Valenciana


Sumari del DOGV 5386, del 13-11-2006 (2006/11135)

RESOLUCIÓ de 6 d'octubre del 2006, del conseller de Territori i Habitatge, per la qual s'insta a la realització de treballs d'execució de la xarxa d'àrees tallafocs previstes en el Projecte integrat d'infraestructures de prevenció per a la defensa de les forests de la comarca l'Alt Palància a l'oest de la carretera N-234 com a zona d'actuació urgent davant del risc d'incendis forestals. Fase 2.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11507


Data del document
:   06-10-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sacañet
    * Altura
    * Torás
    * Jérica
    * Teresa
    * lluita contra incendis
    * muntanya
    * silvicultura

RESOLUCIÓ de 6 d'octubre del 2006, del conseller de Territori i Habitatge, per la qual s'insta a la realització de treballs d'execució de la xarxa d'àrees tallafocs previstes en el Projecte integrat d'infraestructures de prevenció per a la defensa de les forests de la comarca l'Alt Palància a l'oest de la carretera N-234 com a zona d'actuació urgent davant del risc d'incendis forestals. Fase 2. [2006/11005]  
Vist el Decret 103/2004, de 25 de juny, del Consell de la Generalitat, pel qual es declaren les forests de la comarca l'Alt Palància a l'oest de la carretera N-234 com a zona d'actuació urgent (ZAU) per a la seua defensa davant del risc d'incendis forestals, el qual en l'article 4 estableix l'obligatorietat de realitzar els treballs d'àrees tallafocs previstos en projecte redactat per a aquest fi per la Direcció General de Gestió del Medi Natural de la Conselleria de Territori i Habitatge.   
Atés que d'acord amb el que disposa l'article 24 de la Llei 3/1993, de 9 de desembre de la Generalitat Valenciana, forestal de la Comunitat Valenciana, aquells propietaris públics o privats que no s'hagen acollit a la fórmula del conveni establida en el decret anterior, podran executar directament els treballs, en un termini no superior als dos anys des de l'aprovació del mateix.  
Atés que una sèrie de propietaris afectats pels treballs d'àrees tallafocs previstes en el Projecte integrat d'infraestructures de prevenció, als municipis de Castelló d'Altura, Jérica, Sacañet, Teresa i Torás, no s'han acollit fins a la data a la fórmula del conveni.  
Vista la proposta d'actuació que eleva la Direcció General de Gestió del Medi Natural, d'acord amb les atribucions conferides per la disposició final primera del Decret 103/2004, resolc:  
Primer  
Tots els propietaris públics i privats de terrenys afectats pels treballs de la xarxa d'àrees tallafocs previstos de en el Projecte integrat de prevenció d'incendis forestals per a la defensa de la comarca l'Alt Palància a l'oest de la carretera N-234 que s'allisten en l'annex I, i que no s'hagen acollit a la fórmula del conveni, hauran d'acreditar en un termini de sis mesos comptadors des de l'endemà de la notificació d'aquesta resolució per qualsevol de les fórmules previstes en el procediment administratiu comú, la correcta realització dels treballs que per a les propietats afectades recull el projecte esmentat.  
Segon  
Una vegada transcorregut el termini previst en l'apartat anterior, i en el cas que els treballs no s'hagen realitzat, o ho hagen sigut de manera incorrecta d'acord amb el que disposa l'article 4, apartat 4 del Decret 103/2004, l'administració forestal efectuarà a l'execució subsidiària d'aquests per part de l'administració forestal a costa de l'obligat, com també l'ocupació temporal dels terrenys afectats durant el termini d'execució.  
Tercer  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del conseller de Territori i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 6 d'octubre de 2006.. El conseller de Territori i Habitatge: Esteban González Pons.